Ένωση Κεντρώων

{{Κουτί πληροφοριών πολιτικού κόμματος
| χώρα = Ελλάδας
| χρώμακώδικας = 
| κόμμα_όνομα = Ένωση Κεντρώων
| κόμμα_λογότυπο = 250px
| πρόεδρος = Βασίλης Λεβέντης
| γενικός_γραμματέας = 
| εκπρόσωπος_τύπου = 
| ιδρυτής = Βασίλης Λεβέντης
| ίδρυση = 2 Μαρτίου 1992
| αρχηγείο = Κοδράτου 21, Αθήνα
| νεολαία_πτέρυγα =
| ιδεολογία = 
| θέση = Κέντρο
| συγχώνευση = Οικολόγοι Ειρηνιστές ΠράσινοιΚέντρο – Δημοκρατικό Κόμμα Ελλάδος
| ευρωπαϊκά =
| ευρωκοινοβούλιο = 
| εφημερίδα = Αντιδιαπλοκή
| χρώματα =  Πορτοκαλί
| έδρες1_τίτλος = Βουλήτων Ελλήνων
| έδρες1 = 
| έδρες2_τίτλος = Ευρωπαϊκό Κοινοβούλιο
| έδρες2 = 
| ιστοσελίδα = 
}}

Η Ένωση Κεντρώων (Ε.Κ.) είναι ελληνικό κεντρώο πολιτικό κόμμα το οποίο ιδρύθηκε στις 2 Μαρτίου 1992. Ιδρυτής και πρόεδρος του κόμματος είναι ο Βασίλης Λεβέντης. Είναι μέλος του Ευρωπαϊκού Δημοκρατικού Κόμματος.

 Ιστορικό 
Η Ένωση Κεντρώων ιδρύθηκε στις 2 Μαρτίου 1992 ως «Ένωση Κεντρώων και Οικολόγων» με τη συνένωση του οικολογικού κόμματος «Οικολόγοι Ειρηνιστές Πράσινοι», το οποίο ιδρύθηκε το 1990 από τον Βασίλη Λεβέντη, και του κόμματος «Κέντρο – Δημοκρατικό Κόμμα Ελλάδος» του Γεωργίου Γ. Παπανδρέου. Ο ίδιος, κατά δήλωση του, εμπνεύστηκε το όνομα του αρχικού αυτού κόμματος από το πρώτο οικολογικό κόμμα της Γερμανίας, όπου και είχε κάνει τα προηγούμενα χρόνια το μεταπτυχιακό του. Η φράση «και Οικολόγων» αφαιρέθηκε αργότερα, ώστε να μην υπάρχει σύγχυση με άλλα κόμματα που ιδρύονταν κατά καιρούς στην Ελλάδα. Το αρχικό σήμα του κόμματος ήταν το ουράνιο τόξο. Όμως αυτό αργότερα αφαιρέθηκε για να μην υπάρχει πολιτική ή οποιαδήποτε άλλη συσχέτιση του κόμματος με το κόμμα «Ουράνιο Τόξο» με έδρα τη Φλώρινα.

Διεκδικεί ανάμεσα σε άλλες πολιτικές οργανώσεις τη συνέχεια του ιστορικού πολιτικού χώρου του Κέντρου, οι αρχές του οποίου εκφράστηκαν στις αρχές και στα μέσα του περασμένου αιώνα από τους Γεώργιο Παπανδρέου και Αλέξανδρο Παπαναστασίου. 

Η Ένωση Κεντρώων έλαβε μέρος σε όλες τις εκλογές από τις αναπληρωματικές της Β' Αθήνας του 1992 με πληρότητα συνδυασμών σε όλη τη χώρα. Τα ποσοστά της ως και το 2015 κυμαίνονται από 0,20 έως 0,70%, ενώ στις ευρωεκλογές του 1994 απέσπασε 1,19%.

Στις δύο αναμετρήσεις του 2015, αύξησε σημαντικά τη δύναμή της. Τον Ιανουάριο έλαβε 1,79% και σημείωσε υψηλά ποσοστά στην Α΄ και Β΄ Θεσσαλονίκης, όπου δεκαπλασίασε τα ποσοστά της. Η άνοδος αυτή οφείλεται κατά πολλούς στην εβδομαδιαία εκπομπή του Βασίλη Λεβέντη στην Πέλλα Τηλεόραση'', που εκπέμπει στη Κεντρική Μακεδονία. Περισσότερο ενισχυμένη βγήκε τον Σεπτέμβριο, όταν πέτυχε την είσοδό της στη Βουλή των Ελλήνων για πρώτη φορά στην ιστορία της, με ποσοστό 3,43% και 9 βουλευτές. Ο καθηγητής Δρ Νίκος Σπιτάλας ήταν επί κεφαλής του ψηφοδελτίου Επικρατείας..

Μετά τις εκλογές, δυσαρέσκεια προκάλεσε η ανάκληση της υπόσχεσης του Λεβέντη ότι οι βουλευτές της Ένωσης Κεντρώων θα αλλάζουν κάθε έξι μήνες. Δύο από τους επιλαχόντες βουλευτές απείλησαν να κινηθούν δικαστικά, ωστόσο το θέμα δεν έλαβε μεγαλύτερες διαστάσεις. Λίγο αργότερα, ο εκπρόσωπος τύπου του κόμματος Γιάννης Καλλιάνος αποχώρησε με αιχμές για "παλαιοκομματικές νοοτροπίες". Αργότερα, προσχώρησε στη Νέα Δημοκρατία. Τον Νοέμβριο του 2016, ο στενός συνεργάτης του Βασίλη Λεβέντη και βουλευτής Β' Αθηνών Γεώργιος-Δημήτριος Καρράς ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, καταγγέλλοντας υπονόμευση του κόμματος από συνεργάτες του Προέδρου. Αργότερα, ίδρυσε τη Φωνή Δημοκρατίας και εντάχθηκε στο Κίνημα Αλλαγής.Ο Γιώργος Καρράς έφυγε από τον Λεβέντη και ιδρυσε δικό του κόμμα, τη "Φωνή Δημοκρατίας"

Τα επόμενα χρόνια συνεχίστηκαν οι αποχωρήσεις βουλευτών. Τον Ιούλιο του 2017 ανεξαρτητοποιήθηκε η βουλευτής Β' Πειραιά Θεοδώρα Μεγαλοοικονόμου, με καταγγελίες για οικογενειοκρατία, μετά και την προώθηση του Μάριου Γεωργιάδη, θετού γιού του Λεβέντη, για τη θέση του Θ' Αντιπροέδρου της Βουλής,Το παρασκήνιο πίσω από την ανεξαρτητοποίηση της Μεγαλοοικονόμου και μετά από λίγους μήνες, προσχώρησε στο ΣΥ.ΡΙΖ.Α.Στην Κοινοβουλευτική Ομάδα του ΣΥΡΙΖΑ εντάσσεται η Μεγαλοοικονόμου Τον Απρίλιο του 2018 ο βουλευτής Γεώργιος Κατσιαντώνης ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, αναφέροντας πολιτικές διαφορές με τον Βασίλη Λεβέντη,Ανεξαρτητοποιήθηκε από την Ένωση  Κεντρώων ο Κατσιαντώνης προσχωρώντας στη Νέα Δημοκρατία.Στη ΝΔ ο Κατσιαντώνης – Συναντήθηκε με Μητσοτάκη Λίγους μήνες αργότερα, ο βουλευτής Β΄ Θεσσαλονίκης Αριστείδης Φωκάς ανεξαρτητοποιήθηκε επίσης από την Κοινοβουλευτική Ομάδα του κόμματος,Ανεξαρτητοποιήθηκε ο βουλευτής της Ενωσης Κεντρώων Αριστείδης Φωκάς για να ενταχθεί στους Ανεξάρτητοι Έλληνες.Στην ΚΟ των ΑΝΕΛ ο Αριστείδης Φωκάς

Στις ευρωεκλογές του 2019 η Ένωση Κεντρώων δεν κατάφερε να εκλέξει ευρωβουλευτή, αφού συγκέντρωσε ποσοστό της τάξης του 1,45%.Υπουργείο Εσωτερικών - Ευρωεκλογές 2019: Αποτελέσματα Λίγες ημέρες αργότερα, ο βουλευτής Α΄ Θεσσαλονίκης Ιωάννης Σαρίδης ανεξαρτητοποιήθηκε από την Κοινοβουλευτική Ομάδα, κάτι που σήμανε αυτομάτως την διάλυση της Κ.Ο. του κόμματος.

Εν όψει των βουλευτικών εκλογών που προκηρύχθηκαν αμέσως μετά τις ευρωεκλογές, ανακοινώθηκε η προσχώρηση του κόμματος Δρόμος Ελλήνων. Επίσης, ανακοινώθηκε η εκλογική συνεργασία με το Χριστιανοδημοκρατικό Κόμμα Ελλάδος,Συνεργασία Λεβέντη - Νικολόπουλου στις εθνικές εκλογές το Πανελλήνιο Άρμα Πολιτών,Εκλογές 2019: Με τον Βασίλη Λεβέντη ο Γιάννης Δημαράς - Στο Επικρατείας ο Πέτρος Γαλακτόπουλος το Πράσινο Κίνημα,Ένωση Κεντρώων και Πράσινο Κίνημα μαζί στις εκλογές το κόμμα Α.Μ.Ε.Α., το κόμμα «Μεγάλη Ελλάδα - Πόντος Πατρίς»,, καθώς και με το κόμμα «Σπαρτιάτες». Υποψήφιος με την Ένωση Κεντρώων ήταν και ο βουλευτής Αττικής Κωνσταντίνος Κατσίκης.Ο Κώστας Κατσίκης υποψήφιος με την Ενωση Κεντρώων Ωστόσο, παρά τις συνεργασίες με άλλα κόμματα, έλαβε ποσοστό 1,24% και κατά συνέπεια δεν κατάφερε να εισέλθει στο κοινοβούλιο.Υπουργείο Εσωτερικών - Εθνικές εκλογές 2019: Αποτελέσματα

Στις εκλογές του 2023 (Μαΐου και Ιουνίου) έλαβε 0,38%Υπουργείο Εσωτερικών: Εθνικές εκλογές - Μάιος 2023 και 0,29%,Υπουργείο Εσωτερικών: Εθνικές εκλογές - Ιούνιος 2023 αντίστοιχα.

 Θέσεις 
Οι επίσημες προτάσεις της Ένωσης Κεντρώων που διατύπωσε το 2015, όταν κατάφερε την εκπροσώπησή της στη Βουλή, για έξοδο από την οικονομική κρίση αφορούν στη δραστική περιστολή των κρατικών δαπανών και των δαπανών του ασφαλιστικού συστήματος ως εξής:
 Κατάργηση της πολυθεσίας των Δημοσίων και Κρατικών Λειτουργών
 Απαγόρευση δεύτερης ή τρίτης σύνταξης, όταν η πρώτη είναι μεγαλύτερη των 1.200€ τον μήνα
 Απαγόρευση στους συνταξιούχους να εργάζονται όταν η μηνιαία σύνταξή τους υπερβαίνει τα χίλια ευρώ
 Απόλυση όλων των αργομίσθων από το δημόσιο
 Άμεση κατάργηση κάθε κρατικής επιχορήγησης προς τα κόμματα και την παύση καταβολής συντάξεων σε όλους όσους διετέλεσαν βουλευτές ή κρατικοί αξιωματούχοι
 Καταγραφή των μεταναστών που ζουν στην Ελλάδα και απέλαση όσων δεν συμμετείχαν σε αυτήν
 Μείωση αποδοχών αιρετών και διορισμένων αξιωματούχων κατά 50%
 Μέγιστος χρόνος παραμονής κάποιου ως μέλους του κοινοβουλίου τα 12 έτη 
 Άμεση απόλυση από τη βουλή υπαλλήλων που διορίστηκαν με συμφωνία των κομμάτων και έχουν συγγενική σχέση με νυν ή πρώην βουλευτές
 Αποσπασμένοι ή μετακλητοί υπάλληλοι να επιστρέψουν άμεσα στις υπηρεσίες όπου οργανικά ανήκουν

Η Ένωση Κεντρώων τάσσεται υπέρ της παραμονής της Ελλάδας στην Ευρωπαϊκή Ένωση και της παραμονής στο Ευρώ.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1993 Βασίλης Λεβέντης 15.926 0,23%  7o κόμμαΕκτός Βουλής 1996 48.677 0,70%  7ο κόμμαΕκτός Βουλής 2000 23.228 0,34%   7ο κόμμαΕκτός Βουλής 2004 19.531 0,26%   7ο κόμμαΕκτός Βουλής 2007 20.840 0,29%   8ο κόμμαΕκτός Βουλής 2009 18.296 0,27%   11ο κόμμαΕκτός Βουλής 2012 Ι 38.313 0,61%   17ο κόμμαΕκτός Βουλής 2012 ΙΙ 17.145 0,28%   14ο κόμμαΕκτός Βουλής 2015 Ι 110.923 1,79%   9ο κόμμαΕκτός Βουλής 2015 ΙΙ 186.644 3,44%  8ο κόμμαΑντιπολίτευση 2019 70.178 1,24%  9ο κόμμαΕκτός Βουλής 2023 Ι 22.471 0,38%  16ο κόμμαΕκτός Βουλής 2023 ΙΙ 14.286 0,27%  17ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1994 Βασίλης Λεβέντης 77.951 1,19%  7η - 1999 52.512 0,82%  9η - 2004 34.511 0,56%  9η - 2009 19.660 0,38%  14η - 2014 36.804 0,64%  19η - 2019 82.084 1,45%  10η - 2024 10.926 0,27%  22η -

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Φιλελεύθερα κόμματα στην Ελλάδα
Κατηγορία:Ελληνικές κοινοβουλευτικές ομάδες